A Nemzeti Szakképzési és Felnőttképzési Tanács (NSZFT)

2012. november 5-ei ülésén hozott 20-31/2012.11.05. számú állásfoglalásai

*20/2012.11.05. sz. állásfoglalás*

A Nemzeti Szakképzési és Felnőttképzési Tanács örömmel értesült az EuroSkills 2012 versenyen elért kiemelkedő magyar sikerekről. A Tanács gratulál az elért eredményekhez Fekete Balázs csapatvezetőnek, a versenyzőknek és felkészítőiknek, és a további versenyekre szép szakmai sikereket kíván.

*21/2012.11.05. sz. állásfoglalás*

A Nemzeti Szakképzési és Felnőttképzési Tanács megtárgyalta és tudomásul vette a Nemzetgazdasági Minisztérium által benyújtott, *„Javaslat a 2013/2014-es tanévre vonatkozóan a szakmaszerkezeti döntésről, hiány-szakképesítésekről, valamint egyes szakképzési tárgyú kormányrendeletek módosításáról”* tárgyú, NGM/21641/10/2012. iktatószámú előterjesztést.

*22/2012.11.05. sz. állásfoglalás*

A Nemzeti Szakképzési és Felnőttképzési Tanács megtárgyalta és tudomásul vette a Nemzetgazdasági Minisztérium által benyújtott, *„Javaslat egyes szakképzési és felnőttképzési tárgyú törvények módosításáról”* tárgyú, NGM/21641/15/2012. iktatószámú előterjesztést.

*23/2012.11.05. sz. állásfoglalás*

A Nemzeti Szakképzési és Felnőttképzési Tanács megtárgyalta és elfogadta a *„Javaslat a Szakmacsoportos szakmai előkészítő érettségi tantárgyi verseny 2012-2013. évi feladatai ellátásának támogatására”* című, NGM/21641/2/2012. iktatószámú előterjesztést.

A Nemzeti Szakképzési és Felnőttképzési Tanács javasolja a nemzetgazdasági miniszternek a program jóváhagyását, illetve a program végrehajtására az Nemzeti Munkaügyi Hivatal támogatását *25.000.000,- Ft*, azaz *huszonötmillió forint* keretösszegben a Nemzeti Foglalkoztatási Alap képzési alaprész oktatásért felelős miniszter szakképzéssel összegfüggő feladatainak ellátására biztosított 2012. évi központi kerete terhére, utólagos elszámolási kötelezettséggel.

*24/2012.11.05. sz. állásfoglalás*

A Nemzeti Szakképzési és Felnőttképzési Tanács megtárgyalta és elfogadta a *„Javaslat a Speciális szakiskolák tanulmányi verseny* *2012-2013. évi feladatai ellátásának támogatására”* című, NGM/21641/3/2012. iktatószámú előterjesztést.

A Nemzeti Szakképzési és Felnőttképzési Tanács javasolja a nemzetgazdasági miniszternek a program jóváhagyását, illetve a program végrehajtására az Nemzeti Munkaügyi Hivatal támogatását *10.000.000,- Ft*, azaz *tízmillió forint* keretösszegben a Nemzeti Foglalkoztatási Alap képzési alaprész oktatásért felelős miniszter szakképzéssel összegfüggő feladatainak ellátására biztosított 2012. évi központi kerete terhére, utólagos elszámolási kötelezettséggel.

*25/2012.11.05. sz. állásfoglalás*

A Nemzeti Szakképzési és Felnőttképzési Tanács megtárgyalta és elfogadta a „*Javaslat a köznevelésről szóló törvényben szabályozott pályaorientáció, a szakiskolai és szakközépiskolai általános műveltséget megalapozó oktatás kerettanterveinek kialakítása és fejlesztése, valamint ezen feladatokhoz kapcsolódó kutatási, monitoringtevékenység ellátása érdekében az Oktatáskutató és Fejlesztő Intézet támogatására”* című, NGM/21641/4/2012. iktatószámú előterjesztést.

A Nemzeti Szakképzési és Felnőttképzési Tanács javasolja a nemzetgazdasági miniszternek a program jóváhagyását, illetve a program végrehajtására az Oktatáskutató és Fejlesztő Intézet támogatását *105.000.000,- Ft,* azaz *egyszázötmillió forint* keretösszegben a Nemzeti Foglalkoztatási Alap képzési alaprész oktatásért felelős miniszter szakképzéssel összegfüggő feladatainak ellátására biztosított 2012. évi központi kerete terhére, utólagos elszámolási kötelezettséggel.

A Tanács javasolja, hogy a hatékony forrásfelhasználás érdekében – figyelemmel a fenntarthatóság elveire is – az Oktatáskutató és Fejlesztő Intézet a program megvalósítása során fordítson gondos figyelmet, illetve az elszámolása során térjen ki a támogatott feladatok, illetve a Nemzeti Munkaügyi Hivatal pályaorientációs tevékenysége közötti összehangoltságra.

*26/2012.11.05. sz. állásfoglalás*

A Nemzeti Szakképzési és Felnőttképzési Tanács megtárgyalta és elfogadta a *„Javaslat az Oktatási Hivatal szakképző iskolákkal kapcsolatos feladatai finanszírozásának támogatására”* című, NGM/21641/5/2012. iktatószámú előterjesztést.

A Nemzeti Szakképzési és Felnőttképzési Tanács javasolja a nemzetgazdasági miniszternek a program jóváhagyását, illetve a program végrehajtására az Oktatási Hivatal támogatását 60.000.000,- Ft, azaz hatvan millió forint keretösszegben a Nemzeti Foglalkoztatási Alap képzési alaprész oktatásért felelős miniszter szakképzéssel összegfüggő feladatainak ellátására biztosított 2012. évi központi kerete terhére, utólagos elszámolási kötelezettséggel.

*27/2012.11.05. sz. állásfoglalás*

A Nemzeti Szakképzési és Felnőttképzési Tanács megtárgyalta és tudomásul vette az Emberi Erőforrások Minisztériuma által benyújtott, az oktatási és kulturális miniszter 28/2008. MPA KA OKM számú döntése alapján megkötött, *a moduláris rendszerű, kompetencia alapú, gyakorlatorientált idegenforgalmi szakember képzés gyakorlati képzési bázisának a Zánkai Gyermek és Ifjúság Centrum Kht.-val való együttműködésben történő tanszálloda-tanétterem beruházásra vonatkozó*, a Nemzeti Szakképzési és Felnőttképzési Intézet (jogutód: Nemzeti Munkaügyi Hivatal), valamint a Zánkai Gyermek és Ifjúsági Centrum Oktatási és Üdültetési Közhasznú Társaság (jogutód: Zánkai Gyermek és Ifjúsági Centrum Nonprofit Közhasznú Kft.) között létrejött FKA-KT-48/2008. számú támogatási szerződésben foglaltak teljesítéséről szóló, NGM/21641/11/2012. iktatószámú beszámolót.

*28/2012.11.05. sz. állásfoglalás*

A Nemzeti Szakképzési és Felnőttképzési Tanács megtárgyalta és tudomásul vette az Emberi Erőforrások Minisztériuma által benyújtott, az oktatási és kulturális miniszter 42/2008. MPA KA OKM számú döntése alapján megkötött, *a Zánkai Gyermek és Ifjúsági Centrum Kht. fenntartásában lévő Egry József Középiskola, Szakiskola és Kollégium épületein, valamint az iskola használatában lévő Szabadidős létesítményeken elvégzendő felújítási munkák támogatására vonatkozó*, a Nemzeti Szakképzési és Felnőttképzési Intézet (jogutód: Nemzeti Munkaügyi Hivatal), valamint a Zánkai Gyermek és Ifjúsági Centrum Oktatási és Üdültetési Közhasznú Társaság (jogutód: Zánkai Gyermek és Ifjúsági Centrum Nonprofit Közhasznú Kft.) között létrejött FKA-KT-72/2008. számú támogatási szerződésben foglaltak teljesítéséről szóló, NGM/21641/12/2012. iktatószámú beszámolót.

*29/2012.11.05. sz. állásfoglalás*

A Nemzeti Szakképzési és Felnőttképzési Tanács megtárgyalta és tudomásul vette az Emberi Erőforrások Minisztériuma által benyújtott, az oktatási és kulturális miniszter 43/2008. MPA KA OKM számú döntése alapján megkötött, *a Zánkai Gyermek és Ifjúsági Centrum Kht.-nál történő Sportcentrum felújításának támogatására* vonatkozó, a Nemzeti Szakképzési és Felnőttképzési Intézet (jogutód: Nemzeti Munkaügyi Hivatal), valamint a Zánkai Gyermek és Ifjúsági Centrum Oktatási és Üdültetési Közhasznú Társaság (jogutód: Zánkai Gyermek és Ifjúsági Centrum Nonprofit Közhasznú Kft.) között létrejött FKA-KT-73/2008. számú támogatási szerződésben foglaltak teljesítéséről szóló, NGM/21641/13/2012. iktatószámú beszámolót.

*30/2012.11.05. sz. állásfoglalás*

A Nemzeti Szakképzési és Felnőttképzési Tanács megtárgyalta és tudomásul vette a Nemzeti Munkaügyi Hivatal által benyújtott, *„a Budapesten megvalósított Életpálya-tanácsadás és Szakpolitika 6. Világszimpózium előkészítésével és lebonyolításával kapcsolatos feladatok ellátása”* tárgyú, a Nemzeti Szakképzési és Felnőttképzési Intézet és a Foglalkoztatási Hivatal között létrejött MPA-KA-NGM-2/2011. számú támogatási szerződésben foglaltak teljesítéséről szóló, NGM/21641/14/2012. iktatószámú beszámolót.

*31/2012.11.05. sz. állásfoglalás*

A Nemzeti Szakképzési és Felnőttképzési Tanács – figyelemmel az NSZFT 2012. július 31-én tárgyalt, a Tanács Pályaorientációs Bizottságának megalakítását, valamint a pályaorientációval kapcsolatos 2012-2013. évi feladatok ellátásához szükséges forrás biztosítását célzó, NGM/15985/4/2012. iktatószámú előterjesztésre, illetve ehhez kapcsolódóan a program támogatásáról szóló 8/2012. NFA KA NGM számú Miniszteri Döntésre – döntött a Pályaorientációs Bizottság felállításáról, az alábbiak szerint.

A Bizottság tagjai (15 fő):

|  |  |
| --- | --- |
| **az NSZFT tagjai közül** | **képviselt szervezet / szakterület** |
| Borosán Beáta | Emberi Erőforrások Minisztériuma |
| Dr. Vartman György  | Honvédelmi Minisztérium |
| Horváth László Zoltán | Közigazgatási és Igazságügyi Minisztérium |
| Markhard József | Vidékfejlesztési Minisztérium |
| Palotás József | szakképzés területén működő szakmai társadalmi szervezet(Felnőttképzési Szakértők Országos Egyesülete) |
| Dr. Veress Gábor | a szakképzésben érdekelt civil szervezetek(Műszaki és Természettudományi Egyesületek Szövetsége) |
| Dr. Molnár József | felsőoktatási szakértő (Magyar Rektori Konferencia) |
| Szemereyné Pataki Klaudia | szakképzési szakértő |
| Varga Julianna | NGTT munkaadói szövetségek(Vállalkozók és Munkáltatók Országos Szövetsége) |
| Bocsor István | NGTT munkavállalói szövetségek(Független Szakszervezetek Demokratikus Ligája) |
| **külső szakértők** | **képviselt szervezet / szakterület** |
| Fekete Balázs | országos gazdasági kamarák (Magyar Kereskedelmi és Iparkamara) |
| Török Réka | Nemzeti Munkaügyi Hivatal, Nemzetközi Szakpolitikai Munkacsoport Vezető |
| Katona Miklós | Nemzeti Munkaügyi Hivatal, Hazai Szakpolitikai Munkacsoport Vezető |
| Visontai-Kovách Dalma | Ifjúsági Koordinációs és Szolgáltató Egyesület – közoktatási pályaorientációs szakterület |
| Dr. Henn Péter | Karrierszolgáltatás és Életpálya-Tervezés Klaszter – felsőoktatási pályaorientációs szakterület |

A Pályaorientációs Bizottság jelen lévő 11 tagja közül 10 fő egyetértésével Palotás József úr került felkérésre a Bizottsággal kapcsolatos ügyvezetői teendők ellátására. Palotás úr érintettsége okán nem szavazott, a felkérést elfogadta.

Budapest, 2012. november 6.